  Майя Бывальцева 2015-тӥ арын Удмуртилэн коньдэтэз «автоураганъёс» но «Арена» огъетъёс чотын 600 миллион манетлы тырмиз. 27-тӥ оштолэзе пресс-конференциын со сряысь ивортӥз Удмуртиысь транспортъя но сюрес возёсъя министр Виктор Вахромеев. «Фото- но видеофикасация туж умой ужа но милемлы юрттэ. Та дыре 20 «Арена» огъетъёс но 25 «Автоураган» огъетъёс ужало. Малы со милем кулэ? Сюресъёс вылын шимучыръёс 20 процентлы кулэсмизы, со туж умой, быремъёслэн лыдзы 10 процентлы ӧжытгес луиз», — вераз министр. Нялтас вераса, автомашинаослэсь секталазэс мертанъя пунктъёс чотын сюресъёсъя улосвыл фонд 200 миллион манетлы тырмиз. Вахромеевлэн верамезъя, азьланяз та сӧзнэтэз азинтозы но умоятозы. Тегъёс: Авто ДТП Удмуртия сюресъёс коньдон  